Siseministeerium

[info@siseministeerium.ee](mailto:info@siseministeerium.ee)

Märgukiri

Hea siseminister Lauri Läänemets

Tutvusin 21.12.2023.a. nr 2-1/845-2 esitatud vastusega ja vastuses välja toodud dokumentidega.

Tuleb loomulikuks pidada, et kõik me soovime head kuid kas ka eluliselt see nii on ja kas ikka leitakse tõhusaid lahendusi ning osatakse kuulata ka oma ringkonnast väljapoole mida räägitakse ja pakutakse.

Pean siinkohal märkima, et lähtudes tänasest 2024.a. riigieelarvest ei nähtu, et Teile olulised valdkonnad saaksid rahastatud nagu Te olete seda soovinud. Kui peaminister korrutab, et tegutseda saame üksnes eelarve piires siis jäetakse varjatuks seda kuidas seda eelarvet eluliselt kasutatakse või kas riigi püsikulutused on proportsionaalsed ja põhjendatud ning sellest ei soovi keegi vastuseid anda. Märgin, et ka ajakirjandus jätab paljude probleemide osas küsimused esitamata või siis neid esitatakse nii, et vastaja saab jätta selgituse andmata ja keegi ei saa asjast lõpuni aru. Hiljem selgub, et „oih“ oli kommunikatsiooni probleem.

Palkade suurendamise vajaduse teemadel ei ole Te ka ise andnud selgeid vastuseid, mille arvelt tuleb raha? Märgin, et PPA siseselt on võimalik raha kokku hoida ja lisaraha palkadeks leida. Lahendus on töökorralduse ja struktuuri korda tegemine, PPVS-iga vastuolus olevate ja mitte ettenähtud tegevuste lõpetamine, PPA juhtivtasandi ja sellega seotud struktuuride ja tugiteenuse ametikohtade oluline optimeerimine ning olemasoleva isikkoosseisu efektiivsem rakendamine. Täna töötab PPA suures osas iseenda loodud sisese töökorralduse ja tegevuste toimimise eesmärgil.

Sarnane tegevus kogu avalikus sektoris annab avalikult kättesaadava info põhjal a’ 70 miljonit EUR kokkuhoidu igas kuus.

Narkopoliitika osas ei ole õigustatud ja kohustatud isikud pakutud lahendusi vaid on seatud eesmärgid mida saavutada tahetakse kuid mida ei ole saavutatud. Narkosurmad on tõusuteel ja narkoraha käive suureneb ning narkoga seotud kuritegevuse kahjud suurenevad ja narkoga seotud terviseprobleemide ravile kulub järjest rohkem riigil raha. Probleemi lahendamiseks on pakkumisel uudsed tänapäevased lahendused kuid konstruktiivset huvi selles ülesse ei näidata. Kas põhjus on selles, et lahendusi pakuvad valed inimesed?

Kiiruseületamise probleemi ei ole suudetud olemasolevate tegevustega lahendada ja tundub, et enamus sõiduki juhte ei pea kiirusega seotud liikluskorraldust üldse oluliseks. Juhid kujundavad ise endale meelepärase liikluskorralduse. Palju on see seotud sellega, et liikluskorraldus on eluliselt arusaamatu ja vajaduste või eesmärkidega vastuoluline. Paljud teisaldatavate seadmetega mõõdetud kiiruseületamised on saadud ebaseaduslikult.

Arusaadavalt on joobes juhtimine liikluses lubamatu kuid kas juhil esinev numbriline näit mg/l on alati joove ja joobe tunnus või mitte, see ei huvita kedagi. Kõik on aru saanud, et esineb ka teisi alkojoobele sarnaseid terviseseisundeid kuid nendele ei pöörata tähelepanu. Iga öisest vahetusest koju sõitev juht liikluses on ohtlik ja seega rikkuja.

Kokkuvõtvalt soovitakse, et olukorra lahendamiseks esitatakse ettepanekuid siis ei tohi juhtuda nii nagu see on juhtunud 15.01.24.a. Elmar Vaher’i kajastatud ettepanekutega kui sisuliselt teatati, et need ettepanekud on juba teostamisel. Siinjuures sooviks siiski täpsustada, kas need ettepanekud on töös üksnes mõttes või töös eluliselt ning kas on olemas ka mingid ettenäidatavad dokumendid mis elulisi tegevusi kajastavad?

Seega palun ausat vastust kas käsitletavate teemade lahendamiseks õigustatud ja kohustatud ametkondade esindajad kes on kõik riigi palgal, on oma tööga hakkama saanud või ei ole?

Kui on soov nende küsimustega tegeleda ja neid lahendada, siis palun tagasisidet.

Lugupidamisega

/allkirjastatud digitaalselt/

Aare Siir

Eesti Politsei Kutseühingu juhatuse liige